Big Brother 2014

Big Brother 2014 oli tositelevisiosarja Big Brotherin suomalaisen version kymmenes tuotantokausi. Kausi alkoi 24. elokuuta 2014 ja päättyi 14. marraskuuta 2014 kestäen 12 viikkoa. Aiemmista kausista poiketen voittaja sai 50 000 euron sijaan 100 000 euroa. Kymmenennen kauden talkshow’n juontaja oli Mari Sainio ja Big Brother Extran juonsi vuoden 2007 Big Brotherin voittaja Sauli Koskinen. Kauden voitti porosaamelainen Andte Gaup-Juuso. 19. syyskuuta 2014 esitettiin suorana Big Brother 10 vuotta -juhlalähetys, jonka juontajana toimi Big Brother Extran entinen juontaja Janne Kataja. 

Edellisistä vuosista eroten Big Brother -talo oli jaettu kahteen osaan: Kartanoon ja Kellariin.  

Tuotantokauden aloitus keräsi keskimäärin 641 000 katsojaa, ja se oli toiseksi katsotuin ”tavis-BB:n” aloitus sitten vuoden 2010 aloitusjakson. Parhaimmillaan katsojia oli 730 000. Finaalia seurasi suorana keskimäärin 352 000 katsojaa. Parhaimmillaan katsojia oli 423 000.

Asukkaat

Asuinalueet 
Kaudella 2014 Big Brother -talo oli viikkoina 1-9 jaettu kahtia: Kartanoon ja Kellariin. Talossa järjestettyjen viikkotehtävien (torstaista sunnuntaihin) voittajat saivat päättää, kummalla puolen taloa asuivat seuraavan viikon.

Kellarin asukkaat elivät vaatimattomissa oloissa, mutta heillä oli valtaa päättää esimerkiksi veden- ja sähkönkäytöstä. Kartanon puolella olot olivat paremmat, mutta ilman Kellarin apua he eivät päässeet nauttimaan mukavuuksista. Kartanon asukkaat pystyivät tarjoamaan Kellarin asukkaille erilaisia hyödykkeitä, jotta nämä olisivat suostuneet pyörittämään sähköä tai lämmintä vettä. Tavaroiden vaihto tapahtui talossa olleen vaihtoluukun kautta Big Brotherin luvalla.

Kahden asuinpuolen lisäksi talossa oli käytössä Kiron Kivikko, joka sijaitsi tehtäväalueella. Big Brother voi määrätä sinne asukkaan rangaistuksena sääntörikkomuksista, kuten kiroilusta. Kiron Kivikossa olleet asukkaat yöpyivät ulkona tehtäväalueella. Heillä ei ollut mitään kontaktia muihin talon asukkaisiin eikä esimerkiksi peseytymismahdollisuutta. He eivät saaneet myöskään nimetä muita asukkaita häätöäänestykseen. Kiron Kivikko astui voimaan viikolla 6.

Operaatio Syysmyrsky 
Opearaatio Syysmyrsky järjestettiin viikolla 9. Siinä asukas saattoi voittaa itselleen kahden viikon immuniteetin nimeämisistä. Operaatio Syysmyrsky järjestettiin tehtäväalueella, jonne asukkaita sai mennä vapaaehtoisena enintään 4.

Operaatio Syysmyrskyyn osallistuneilla asukkailla oli erittäin tiukat säännöt. Ensimmäisestä sääntörikkeestä seurasi varoitus, toisesta sääntörikkeestä joutui suoraan häätöäänestykseen ja kolmannesta sääntörikkeestä seurasi poistaminen Big Brother -kilpailusta.

Viikkotehtävät 
Tällä kaudella asukkaat kilpailivat viikoittain asuinpaikkaoikeudesta. Voittanut joukkue sai päättää kummalla puolella asuu seuraavan viikon. Asuinpaikkaoikeuskilpailut järjestettiin viikosta 1 viikkoon 8. Samoilla viikoilla asukkaat suoittivat palkintotehtäviä, joiden voittajat saivat hankkia hyödykkeitä.

Nimeämistaulukko

Poikkeukset nimeämisissä 
 Viikko 1: Talossa ei järjestetty nimeämisiä eikä ketään häädetty talosta.
 Viikko 2: Talossa järjestettiin valenimeämiset, todellisuudessa kaikki asukkaat olivat häätöäänestyksessä.
 Viikko 3: Uudet asukkaat Leyla ja Janne olivat suojassa nimeämisiltä. He eivät myöskään saaneet antaa nimeämispisteitä muille asukkaille.
 Viikko 6: Kiron Kivikkoon joutuneet asukkaat Nimo, Jarno ja Jenna eivät saaneet antaa nimeämispisteitä muille asukkaille. Lisäksi Nimo joutui suoraan häätöäänestykseen jatkuvien sääntörikkomusten takia.
 Viikko 7: Uudet asukkaat Pertti ja Jussi K. saivat lisänimeämispisteitä nimeämisiä varten, mutta heitä ei saanut nimetä.
 Viikko 8: Talossa ei järjestetty nimeämisiä, sillä nimetyt määräytyivät viikkotehtävän perusteella.
 Viikko 9: Dani joutui suoraan häätöäänestykseen sääntörikkomusten takia. Nimeämisiä ei järjestetty, vaan Jussi K. ja Joni joutuivat häätöäänestykseen Joonaksen kera arvattuaan väärin viikkotehtävän murhaajan.
 Viikko 10: Andte, Jonathan ja Pertti eivät voineet joutua häätöäänestykseen heidän selviydyttyään Operaatio Syysmyrskystä. Nimeämisiä ei järjestetty, vaan Tuija ja Dani joutuivat häätöäänestykseen viikkotehtävän perusteella.
 Viikko 11: Kaikki asukkaat olivat häätöäänestyksessä, jossa selvisi, ketkä asukkaat pääsivät finaaliviikolle. Asukkaat nimesivät toisiaan häätöäänestykseen, mutta nimeämisillä ei ollut mitään merkitystä.
 Viikko 12: Nimeämisiä ei järjestetty, vaan finaaliäänestys oli käynnissä. Eniten ääniä saanut asukas voitti finaalin.

Katsojaluvut 

1 Katsojaluvuissa on otettu huomioon ajassa siirretty katselu ensiesitystä seuranneen seitsemän vuorokauden aikana.
2 Listasijoituksissa on otettu huomioon kustakin ohjelmasta vain eniten katsottu lähetys.

Lähteet

Aiheesta muualla 
Ohjelman kotisivut
Big Brotherin 10. tuotantokauden kotisivut

Big Brother -tuotantokaudet